****Sak 2. Den politiske situasjonen****

*Fråsegn frå Rogaland SV:*

# La ungar vera ungar

Rogaland SV vil la ungane få vera ungar, og jobba for å innføra kompetansemål på fyrste trinn som legg auka vekt på leik og sosial kompetanse.

Tjue år med skulestart for seksåringar har ikkje vore nokon suksess. Det er ingenting som tyder på at elevane lærer meir av å ha gått eitt år meir på skulen. Samtidig ser me stadig urovekkande teikn på at elevar, og særleg gutar, går lei av ein teoritung og lite variert skulekvardag. Leiken, superkrafta hjå seksåringane, må få større plass i skulen.

Læring må skje på ungane sine premiss. SV ser ingen motsetning mellom leik og læring for dei yngste. Framfor å pressa ungane inn i den "skulske" måten å læra på før dei er modne for det, bør dei få utforska og læra i sitt eige tempo. ~~Då er barnehagepedagogikken betre eigna enn den tradisjonelle skulepedagogikken, og barnehagen ein betre stad å vera for seksåringane.~~